માટીના કોડિયાને જ ડેકોરેટ કરીને એમાં સુગંધિત કે રંગીન વૅક્સ ભરીને આ દીવા તૈયાર કરવામાં આવે છે. આ દીવા જોકે વન ટાઇમ યુઝ છે, કારણ કે વૅક્સ પૂરું થઈ ગયા બાદ કાં તો એમાં તમારે તેલથી દીવા કરવા પડશે અથવા ફરી વૅક્સ ભરવું પડશે. આવા દીવાઓ માર્કેટમાં કોઈ પણ દીવાવાળા પાસે આસાનીથી મળી રહેશે. આ દીવા દેખાવમાં આકર્ષક લાગે છે અને બૅચલર્સ કે ખૂબ બિઝી લોકો માટે સારા છે, કારણ કે એમાં વાટ બનાવવાની કે તેલ ભરવાની ઝંઝટ નથી.